
2. melléklet a 123-     /2025. számú előterjesztéshez



INDOKOLÁS

Általános indokolás

A képviselő-testület működésének részletes szabályait a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet (a továbbiakban: SZMSZ) határozza meg.
Magyarország helyi önkormányzatairól szóló 2011. évi CXXXIX. törvény (a továbbiakban: Mötv.) 22. § (5) bekezdése szerint a fővárosban főpolgármesteri hivatal, a fővárosi kerületben polgármesteri hivatal működik. A főpolgármesteri hivatalt a főjegyző, a kerületi polgármesteri hivatalt a jegyző vezeti. A fővárosban és a fővárosi kerületben több aljegyző is kinevezhető.
Mötv.  67. § (1) bekezdés d) pontja szerint a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.
A módosító rendelet összhangban az Mötv. szabályaival megteremti annak lehetőségét, hogy a Polgármester a jegyző helyettesítésére és a jegyző által meghatározott egyéb feladatok ellátására legfeljebb két aljegyzőt nevezzen ki, továbbá módosítja a hivatal belső szervezeti tagozódását.
   
Részletes indokolás
Az 1. § - hoz 
A javaslat megteremti annak a lehetőségét, hogy Polgármester a jegyző helyettesítésére és a jegyző által meghatározott egyéb feladatok ellátására legfeljebb két aljegyzőt nevezhessen ki. 
A 2. § - hoz
[bookmark: _GoBack]A Javaslat módosítja a hivatal belső szervezeti tagozódását.
A 3. §- hoz
A Javaslat rendelkezik a módosítás hatályba lépéséről.
A rendeletalkotás Európai Uniós jogot nem érint.

